Jubii var op igennem 0’erne en af Danmarks største portaler, katalog og søgemaskine. Jubii blev solgt til Lycos i efteråret 2000, og skulle blive en del af dette verdensomspændende netværk af portaler og søgemaskiner. Det gik dog ikke helt soådan og Jubii blev derfor solgt tilbage til danske ejere i 2008 i forbindelse med at Lycos lukkede de fleste porta-aktiviteter ned.
Jubii blev oprindeligt startet tilbage i Internettets spæde barndom af tre dengang) yngre fyre, der brændte for Internet – Henrik Sørensen, Martin Thorborg og Kasper Larsen.
På samme måde som Yahoo i USA, tog også Jubii udgangspunkt i opbygningen af et katalog over de bedste websites. Dengang var det ikke så svært, for der var ikke så mange gode sites, men snart skulle det vise sig at blive en stor opgave.
Som tiden er gået, har Jubii – som også Yahoo og de andre tidlige kataloger, valgt at få flere og flere community- og portal-tjenester i tillæg til søgefaciliteterne.
Jubii var mest kendt for de 3 forskellige søgemaskiner: Jubii’s katalog, Jubii’s Super Søger, og Jubii’s Globale søgning.
Jubii’s almindelige søgning (katalog)
Jubii Super Søger (Dansk robot)
Jubii global søgning (international robot)
Kataloget opbyggede Jubii selv. Super-søgeren blev leveret af det danske firma Ankiro og den globale søgning leveres af FAST.
I dag lever Jubii et noget mere stille liv langt fra den dominerende position de havde engang.